**PRORECTORAT INVĂȚĂMÂNT UNIVERSITAR DE LICENȚĂ ȘI DE MASTER**

**Metodologia proprie de concurs pentru ocuparea**

**posturilor didactice și de cercetare din Universitatea de Medicină și Farmacie „Carol Davila” din București**

*(aprobată în ședința Senatului Universitar din data de 28.10.2020)*

**Capitolul I**

**Dispoziții generale**

Metodologia proprie de concurs pentru ocuparea posturilor didactice și de cercetare în U.M.F. “Carol Davila” din București este elaborată în conformitate cu prevederile Legii nr.1/2011, cu modificările și completările ulterioare, Hotărârea de Guvern nr. 457/2011 privind aprobarea Metodologiei – cadru de concurs pentru ocuparea posturilor didactice și de cercetare vacante din învățământul superior, publicată în Monitorul Oficial al României nr. 371/26.05.2011, partea I, modificată și completată prin Hotărârea de Guvern nr. 883/2018 publicată în Monitorul Oficial al României nr. 967 din 15 noiembrie 2018, Ordinul MENCS nr. 6129/20.12.2016 privind aprobarea standardelor minimale necesare și obligatorii pentru conferirea titlurilor didactice din învățământul superior, a gradelor profesionale de cercetare-dezvoltare, a calității de conducător de doctorat și a atestatului de abilitare, publicat în Monitorul Oficial nr. 123 bis din 15 februarie 2017.

**Art. 1** (1) Pentru ocuparea posturilor didactice și de cercetare din învățământul superior pot candida numai persoane care îndeplinesc standardele minime și obligatorii pentru înscrierea la concursul de ocupare a posturilor didactice și de cercetare din învățământul superior, aprobate prin Ordin al Ministrului Educației, Cercetării, Tineretului și Sportului, potrivit art. 219 alin. (1) lit. a) si art. 295 alin. (1) din Legea educației naționale nr. 1/2011, denumite în continuare standarde minimale naționale***(art.1/alin. 1 din M-C).***

(2) Metodologia proprie de concurs pentru ocuparea posturilor vacante în U.M.F. “Carol Davila” din București prevede standarde minime de ocupare a posturilor didactice și de cercetare pentru următoarele funcții didactice și de cercetare:

* asistent universitar angajat pe perioadă nedeterminată
* șef de lucrări/lector universitar
* conferențiar universitar
* profesor universitar
* asistent de cercetare angajat pe perioadă nedeterminată
* cercetător științific
* cercetător științific gr. III
* cercetător științific gr. II
* cercetător științific gr. I ***(art. 1/alin. 2 din M-C)***

(3) Standardele aferente funcțiilor prevăzute la alin. (2) sunt cerințe minime și obligatorii pentru înscrierea la concursul pentru ocuparea funcțiilor respective și sunt denumite în continuare standardele universității ***(art. 1/alin. 3 din M-C).***

(4) Metodologia și standardele proprii ale U.M.F. “Carol Davila” din București sunt stabilite de către Consiliul de Administrație, în conformitate cu actele normative ante menționate și aprobate de Senatul Universității. Standardele U.M.F. “Carol Davila” și nu pot fi derogate de la standardele minimale naționale definite la alin. (1), aprobate prin Ordin al Ministrului Educației, Cercetării, Tineretului și Sportului, potrivit art. 219 alin. (1) lit. a din Legea 1/2011. Standardele U.M.F. “Carol Davila” sunt superioare sau egale standardelor minimale naționale, aprobate prin Ordin al Ministrului Educației Naționale și Cercetării Științifice, nr.6129/20.12.2016**. *(art. 1/alin. 4 din M-C).***

(5) U.M.F. “Carol Davila” din București nu poate stabili, prin metodologia proprie sau prin alte documente, echivalarea îndeplinirii de către un candidat a standardelor minimale naționale prevăzute la alin. (1) prin standarde, criterii sau indicatori diferiți de cei prevăzuți de standardele minimale naționale, aprobate prin Ordin al Ministrului Educației, Cercetării, Tineretului și Sportului, potrivit art.219 alin.(1) lit. a din Legea 1/2011 ***(art.1/alin. 5 din M-C).***

(6) Ocuparea posturilor didactice și de cercetare pe perioadă nedeterminată se realizează prin concurs public, organizat de U.M.F. “Carol Davila” din București în conformitate cu prevederile Hotărârii de Guvern nr. 457/2011 privind aprobarea Metodologiei – cadru de concurs pentru ocuparea posturilor didactice și de cercetare vacante din învățământul superior, publicată în Monitorul Oficial al României nr. 371/26.05.2011, partea I, modificată și completată prin Hotărârea de Guvern nr. 883/2018 publicată în Monitorul Oficial al României nr. 967 din 15 noiembrie 2018, ale metodologiei proprii și cu respectarea prevederilor Legii nr. 1/2011, cu modificările și completările ulterioare." (***art. 8 din M-C***).

**Art. 2** (1) Anunțul privind organizarea concursului pentru ocuparea posturilor didactice și de cercetare în U.M.F. “Carol Davila” din București se publică cu cel puțin 2 luni înaintea desfășurării primei probe de concurs, la loc vizibil, pe pagina principala a site-ului web a U.M.F. “Carol Davila”, pe un site web specializat administrat de MEN, în Monitorul Oficial al României, partea a III-a. Pagina web a concursului de pe site-ul U.M.F. “Carol Davila” din București prezintă informațiile complete despre concurs, ca și informațiile de pe site-ul specializat administrat de MEN ***(art. 3/alin. 1 din M-C).***

(2) Pe pagina web a concursului, vor fi publicate în termenul prevăzut la alin. (1) următoarele informații ***(art. 3/alin. 5 din M-C):***

a. descrierea postului scos la concurs;

1. atribuțiile/activitățile aferente postului scos la concurs, incluzând norma didactică și tipurile de activități incluse în norma didactică și, respectiv, norma de cercetare;
2. salariul minim de încadrare a postului în momentul angajării;
3. calendarul concursului;
4. tematicile din care comisia de concurs poate alege tematica probelor susținute de candidați (inclusiv a prelegerilor și cursurilor) și bibliografia aferentă;
5. descrierea procedurii de concurs;
6. lista completă a documentelor pe care candidații trebuie să le includă în dosarul de concurs;
7. adresa la care trebuie depus dosarul de concurs (Rectoratul U.M.F. “Carol Davila” din București, Str. Dionisie Lupu, nr.37, sector 2, București).

(3) Anunțurile referitoare la posturile de conferențiar universitar, profesor universitar, cercetător științific gr. II și I vor fi publicate și în limba engleză.

**Art. 3** (1) Concursul pentru ocuparea posturilor didactice și de cercetare din U.M.F. „Carol Davila” din București are caracter deschis. La concurs pot participa persoanele care îndeplinesc condițiile de înscriere în temeiul legii, fără nici o discriminare legată de sex, origine etnică sau socială, cetățenie, religie sau credință, dizabilități, opinii politice, condiție socială sau economică. Metodologia de concurs nu poate face referire la vechimea candidatului, iar descrierea postului scos la concurs nu limitează numărul candidaților.

(2) Înscrierea la concurs începe în ziua publicării în Monitorul Oficial al României Partea a III-a, a postului scos la concurs și se încheie cu 15 zile calendaristice înaintea desfășurării primei probe de concurs.

(3) Pe site-ul web al U.M.F. “Carol Davila” din București vor fi publicate, pentru fiecare dintre candidații înscriși, cu respectarea legii privind protecția datelor cu caracter personal, cel mai târziu în termen de 5 zile lucrătoare de la data limită pentru înscrierea la concurs, următoarele:

a. Curriculum vitae;

b. Fișa de autoevaluare a candidatului și evaluare de către comisiile de concurs pentru ocuparea posturilor didactice în cadrul U.M.F. ”Carol Davila” din București, al cărei format standard este prevăzut în actuala Metodologie proprie (Anexa II.B*) (****art. 4, 5 din M-C).***

**Art. 4** (1) În procedura de concurs pentru ocuparea posturilor didactice și de cercetare din U.M.F. “Carol Davila” din București se consideră a fi implicate persoanele care *(****art. 6/alin. 1 si 2 din M-C):***

1. participă în procesul de decizie referitor la numirea comisiei de concurs;
2. sunt membri sau membri supleanți ai comisiei de concurs;
3. sunt implicate în decizii de evaluare profesională sau administrativă în cadrul concursului;
4. sunt implicate în soluționarea contestațiilor.

(2) Nu pot fi implicate în procedura de concurs persoane care:

a) sunt soți, afini și rude până la gradul al III-lea inclusiv cu unul sau mai mulți candidați;

b) sunt angajate în aceeași instituție cu un candidat care deține o funcție de conducere și sunt subordonate ierarhic candidatului."

(3) Membrii comisiei de concurs vor face o declarație pe proprie răspundere referitoare la conflictul de interese.

**Art. 5** În situația în care un candidat deține elemente care pot demonstra nerespectarea procedurilor legale de concurs, candidatul poate formula contestație în termen de 3 zile lucrătoare de la comunicarea rezultatului. Contestația se formulează în scris, se înregistrează la registratura Rectoratului U.M.F. “Carol Davila” din București și se soluționează de comisia de soluționare a contestațiilor." (***art. 1/alin. 7 din M-C***).

**Art. 6** Nerespectarea prevederilor Metodologiei proprii de concurs a U.M.F. “Carol Davila” din București de către persoanele cu atribuții în organizarea și desfășurarea concursurilor constituie abatere disciplinară și se sancționează în conformitate cu prevederile Legii nr.1/2011 precum și a altor prevederi legale în vigoare, după caz *(****art. 1/alin. 8 din M-C).***

**Art. 7** În U.M.F. “Carol Davila” din București, în situația în care, în urma câștigării unui concurs de către un candidat, una sau mai multe persoane urmează să se afle într-o situație de incompatibilitate conf. art. 295, alin. 4 din Legea nr. 1/2011, numirea pe post și acordarea titlului universitar sau al gradului profesional de cercetare poate avea loc numai după soluționarea situației/situațiilor de incompatibilitate. Modalitatea de soluționare a situației de incompatibilitate se comunică Ministerului Educației Naționale, în termen de 2 zile lucrătoare de la soluționare *(****art. 7 din M-C).***

**CAPITOLUL II**

**Reglementări specifice privind Concursurile de ocupare a posturilor didactice și de**

**cercetare în ­­­­­­­­­­­­­­­­­­­­­­­­­­­­­­­­­­­­­­­­­­U.M.F. “Carol Davila din București**

**Art. 8** În U.M.F. “Carol Davila” din București ocuparea posturilor didactice sau de cercetare pe perioadă nedeterminată se realizează prin concurs public, în conformitate cu prevederile Hotărârii de Guvern nr. 457/2011 privind aprobarea Metodologiei – cadru de concurs pentru ocuparea posturilor didactice și de cercetare vacante din învățământul superior, publicată în Monitorul Oficial al României nr. 371/26.05.2011, partea I, modificată și completată prin Hotărârea de Guvern nr. 883/2018 publicată în Monitorul Oficial al României nr. 967 din 15 noiembrie 2018, ale metodologiei proprii, cu respectarea prevederilor Legii nr. 1/2011, cu modificările și completările ulterioare, si ale Ordinului MENCS nr. 6129/20 decembrie 2016 privind aprobarea standardelor minimale necesare și obligatorii pentru conferirea titlurilor didactice din învățământul superior, a gradelor profesionale de cercetare-dezvoltare, a calității de conducător de doctorat și a atestatului de abilitare, publicat în Monitorul Oficial nr. 123 bis din 15 februarie 2017.

**Art. 9** (1) U.M.F. “Carol Davila” din București organizează concurs pentru ocuparea unui post didactic sau de cercetare numai dacă acesta este declarat vacant.

(2) Un post se consideră vacant dacă este prevăzut astfel în statul de funcții al Departamentului/Clinicii sau Disciplinei, întocmit anual, sau dacă este vacantat pe parcursul anului universitar.

(3) Postul se vacantează prin una din următoarele modalități:

1. prin încetarea contractului de munca, conform legii;
2. prin transferul persoanei care ocupă postul pe un alt post din cadrul U.M.F. “Carol Davila” București, ca urmare a câștigării unui concurs.

(4) Posturile didactice și de cercetare în U.M.F. “Carol Davila” din București nu pot fi scoase la concurs prin transformarea unui post ocupat într-un post didactic/de cercetare de rang superior ***(art. 9/alin. 1, 2, 3 și 4 din M-C).***

**Art. 10** (1) Concursul pentru ocuparea pe perioadă nedeterminată a unui post didactic sau de cercetare poate fi organizat numai după publicarea de către MEN a postului scos la concurs în Monitorul Oficial al României, Partea a III-a.

(2) Propunerea de organizare a Concursului pentru ocuparea unui post vacant se face de către Directorul Departamentului sau Conducătorul Școlii Doctorale în structura căruia se află postul, prin referat avizat de către Consiliul Departamentului/Școlii Doctorale și de către Consiliul Facultății. Propunerea se adresează Decanatului Facultății.

(3) Lista posturilor propuse pentru ocuparea prin concurs este aprobată de Decan și înaintată Consiliului de Administrație în vederea aprobării, conform articolului 213, alin. (13), lit. c) din Legea nr. 1/2011.

(4) În vederea publicării în Monitorul Oficial al României, Partea a III-a, U.M.F. “Carol Davila” din București transmite MEN următoarele documente:

1. lista posturilor propuse pentru scoaterea la concurs și structura acestora, semnată de Rectorul U.M.F. “Carol Davila” din București și ștampilată cu ștampila instituției;
2. extrasul din statul defuncții care conține posturile scoase la concurs, semnat de Rectorul U.M.F. “Carol Davila” din București, de Decanul Facultății și de Directorul de Departament sau Conducătorul Școlii Doctorale;
3. în cazul posturilor didactice, declarația pe proprie răspundere a Rectorului UMF din “Carol Davila” din București prin care acesta atestă că toate posturile didactice propuse a fi scoase la concurs sunt în structura disciplinelor din planurile de învățământ al specializărilor/programelor de studii legal înființate, inclusiv ca formă de învățământ și localitatea de desfășurare;
4. o copie a Metodologiei proprii de organizare și desfășurare a concursurilor pentru ocuparea posturilor didactice/de cercetare în U.M.F. “Carol Davila” din București.

(5) Transmiterea către MENa solicitării, în vederea publicării în Monitorul Oficial al României a posturilor scoase la concurs, se face în primele 30 de zile calendaristice de la începerea fiecărui semestru al anului universitar, urmând ca MEN să verifice structura posturilor în raport cu prevederile legale.

(6) Declanșarea procedurilor de concurs poate fi demarată doar după publicarea în Monitorul Oficial al României, Partea a III-a, a postului scos la concurs. ***(art. 10 integral din M-C****).*

**Art. 11** Condițiile pentru înscrierea la concursul pentru ocuparea unei funcții didactice sunt următoarele:

1. Pentru funcția de **asistent universitar** angajat pe perioadă nedeterminată sunt necesare cumulativ ***(art. 11/alin. 6 din M-C):***
2. deținerea diplomei de Doctor în Medicină/Medicină Dentară/Farmacie sau altă specialitate în funcție de specificul postului pentru care concurează;
3. îndeplinirea standardelor minime de ocupare a posturilor didactice, specifice funcției didactice de asistent universitar angajat pe perioadă nedeterminată, precizate în Metodologia proprie a U.M.F. “Carol Davila” din București (Anexa I);
4. deținerea titlului de medic/medic dentist/farmacist rezident sau a unui titlu medical superior în specialitatea postului pentru care candidează.
5. Pentru funcția de **șef de lucrări/lector universitar** sunt necesare cumulativ ***(art. 11/alin. 6 din M-C):***
6. deținerea diplomei de Doctor în Medicină/Medicină Dentară/Farmacie sau altă specialitate în funcție de specificul postului pentru care concurează;
7. îndeplinirea standardelor minimale de ocupare a posturilor didactice, specifice funcției didactice de șef de lucrări/lector universitar precizate în Metodologia proprie a U.M.F. “Carol Davila” din București (Anexa I);
8. deținerea titlului de medic/medic dentist/farmacist specialist în specialitatea postului pentru care candidează.
9. Pentru funcția de **conferențiar universitar** sunt necesare cumulativ ***(art. 11/alin. 6 din M-C):***
10. deținerea diplomei de Doctor în Medicină/Medicină Dentară/Farmacie sau altă specialitate în funcție de specificul postului pentru care concurează;
11. îndeplinirea standardelor minimale naționale de ocupare a posturilor didactice, specifice funcției didactice de conferențiar universitar aprobate prin Ordin al Ministrului Educației, Cercetării, Tineretului și Sportului, potrivit art. 219, alin. (1), lit. a din Legea nr.1/2011;
12. îndeplinirea standardelor minimale de ocupare a posturilor didactice, specifice funcției didactice de conferențiar universitar prevăzute în Metodologia proprie a U.M.F. “Carol Davila” din București (Anexa I) care trebuie să fie superioare sau egale standardelor minimale naționale aprobate prin Ordinul Ministrului, Educației, Cercetării, Tineretului și Sportului, conform art. 219, alin. (1), lit. a din Legea 1/2011;
13. deținerea titlului de medic/medic dentist/farmacist specialist în specialitatea postului pentru care candidează**.**
14. Pentru funcția de **profesor universitar** sunt necesare cumulativ ***(art. 11/alin. 6 din M-C):***
15. deținerea titlului de Doctor în Medicină/Medicină Dentară/Farmacie sau altă specialitate în funcție de specificul postului pentru care concurează;
16. îndeplinirea standardelor minimale naționale de ocupare a posturilor didactice, specific funcției didactice de profesor universitar, aprobate prin Ordin al Ministrului, Educației, Cercetării, Tineretului și Sportului, potrivit art. 219, alin. (1), lit. a din Legea nr. 1/2011;
17. îndeplinirea standardelor minimale de ocupare a postului didactic de profesor prevăzute în Metodologia proprie de concurs a U.M.F. “Carol Davila” din București (Anexa I). Aceste standarde trebuie să fie superioare sau egale standardelor minimale naționale aprobate prin Ordinul Ministrului, Educației, Cercetării, Tineretului și Sportului potrivit art. 219, alin. (1), lit. a din Legea nr.1/2011;
18. deținerea titlului de medic/medic dentist/farmacist primar în specialitatea postului scos la concurs.
19. deținerea calității de conducător de doctorat (art.301, alin. (5), lit. d, Legea 1/2011).

(5) Prevederile prezentului articol, cuprinse la alin. 1 și 2 lit. c, alin 3 și 4 lit. d, se referă la posturile didactice care au corespondent în rețeaua Ministerului Sănătății. Sunt exceptate de la aceste prevederi posturile de la disciplinele care nu au corespondent în rețeaua Ministerului Sănătății și cele de la disciplinele preclinice. ***(art. 11/alin. 6 din M-C).***

**Art. 12** Pentru înscrierea la Concursul pentru ocuparea unei funcții de cercetare în U.M.F. “Carol Davila” din București este necesară îndeplinirea condițiilor prevăzute de Legea nr. 319/2003 privind Statutul personalului de cercetare și dezvoltare și Legea nr. 1/2011, astfel:

1. pentru posturile pe perioadă nedeterminată deținerea diplomei de doctor, conform art. 294, alin. (1) din Legea nr. 1/2011;
2. îndeplinirea standardelor minimale naționale de ocupare a posturilor de cercetare, specific funcției, prevăzute în Metodologia proprie a U.M.F. “Carol Davila” București, conform art. 1 ***(art. 12 din M-C).***

**Art. 13** (1) În vederea înscrierii la concursul pentru ocuparea unui post didactic sau de cercetare în U.M.F. “Carol Davila” București, candidatul va întocmi dosarul care va conține următoarele documente ***(art. 13 din M-C):***

1. cererea de înscriere la concurs semnată de către candidat
2. declarație pe proprie răspundere privind veridicitatea și corectitudinea informațiilor prezentate în dosarul fizic și în cel electronic;
3. propunerea de dezvoltare a carierei universitare a candidatului atât din punct de vedere didactic, în cazul posturilor didactice, cât și din punctul de vedere al activităților de cercetare științifică; propunerea se redactează de către candidat pe maximum 10 pagini și este unul din principalele criterii de departajare; Pentru posturile de Șef de Lucrări, Conferențiar Universitar și Profesor Universitar, propunerea de dezvoltare a carierei didactice se va susține sub forma unei prelegeri publice.
4. curriculum vitae, în format tipărit și electronic;
5. lista de lucrări, în format tipărit și electronic;
6. Fișa de verificare a îndeplinirii standardelor minimale pentru participarea la concursul de ocupare a posturilor didactice în cadrul U.M.F. ”Carol Davila” din București, al cărei format standard este prevăzut în actuala Metodologie proprie (Anexa II.A), completată și semnată de către candidat, inclusiv în format electronic (scanată în format PDF);
7. Fișa de autoevaluare a candidatului și evaluare de către comisiile de concurs pentru ocuparea posturilor didactice în cadrul U.M.F. ”Carol Davila” din București*,* al cărei format standard este prevăzut în actuala Metodologie proprie (Anexa II.B), completată și semnată de către candidat, inclusiv în format electronic (scanată în format PDF);;
8. copia diplomei de doctor și – în cazul în care diploma de doctor originală nu este recunoscută în România – atestatul de recunoaștere sau echivalare a acesteia;
9. rezumatul tezei de doctorat sau, după caz, a tezei de abilitare, în limba româna și într-o limbă de circulație internațională, pe maximum 1 pagină;
10. declarație pe proprie răspundere a candidatului care indică situațiile de incompatibilitate prevăzute de Legea nr. 1/2011, în care s-ar afla în cazul câștigării concursului, sau lipsa acestor situații de incompatibilitate;
11. copii care atestă deținerea titlurilor medicale/farmaceutice aferente postului pentru care candidează, recunoscute în România;
12. copii ale altor diplome care atestă studiile candidatului;
13. copia cărții de identitate/pașaportului sau a unui document echivalent acestora;
14. copie de pe documentele care atestă schimbarea numelui în cazul în care candidatul și-a schimbat numele (certificat de căsătorie, actul juridic care atestă schimbarea numelui);
15. maxim 10 publicații, brevete sau alte lucrări ale candidatului, în format electronic, selecționate de acesta și considerate a fi cele mai relevante pentru realizările profesionale proprii;
16. În cazul în care lucrările candidatului nu sunt în format electronic (sub formă de link-uri către publicații web) documentele aferente se vor transmite totînformat electronic(scanate in format PDF)
17. Dosarul de concurs prezentat la înscriere nu mai poate fi completat după depunere.

**Art. 14** Curriculum vitae al candidatului trebuie să includă:

1. informații despre studiile efectuate și diplomele obținute;
2. informații despre experiența profesională și locurile de muncă relevante;
3. informații despre proiectele de cercetare - dezvoltare pe care le-a condus ca director de proiect și granturile obținute, indicându-se pentru fiecare sursa de finanțare, volumul finanțării și principalele publicații sau brevete rezultate;
4. informații despre premii sau alte elemente de recunoaștere a contribuțiilor științifice ale candidatului.

**Art. 15** (1) Lista completă de lucrări a candidatului va fi întocmită conform structurii Fișei de autoevaluare ***(art. 15 din M-C):***

1. lista celor maxim 10 lucrări considerate de candidat a fi cele mai relevante pentru realizările profesionale proprii, incluse în format electronic în dosar;
2. teza sau tezele de doctorat;
3. cărți și capitole din cărți;
4. articole/studii in extenso publicate în reviste cotate ISI, indexate PubMed sau alte BDI, CNCSIS;
5. publicații in extenso, apărute în lucrări ale principalelor conferințe internaționale de specialitate și rezumate ale lucrărilor prezentate la conferințe internaționale de specialitate, publicate în reviste cotate ISI;
6. alte lucrări și contribuții științifice.
7. brevetele de invenții și alte titluri de proprietate industrială;

(2) Lucrările menționate in Lista de lucrări se vor depune exclusiv în format electronic, în conformitate cu prevederile art. 13 alin. (2).

**Art. 16** (1) Candidații la posturile de conferențiar universitar sau CS gr. II trebuie să includă în dosarul de concurs cel puțin 3 nume si adrese de contact ale unor personalități din domeniu, din afara U.M.F. “Carol Davila” din București – din țară și/sau străinătate – care au acceptat să elaboreze scrisori de recomandare privitoare la calitățile profesionale ale candidatului.

(2) Candidații la posturile de profesor universitar sau CS gr. I trebuie să includă în dosarul de concurs cel puțin 3 nume și adrese de contact ale unor personalități din domeniul respectiv din străinătate, care au acceptat să elaboreze scrisori de recomandare privitoare la calitățile profesionale ale candidatului.

(3) În cazul domeniilor științifice cu specific românesc, scrisorile de recomandare pentru candidații la posturile de profesor universitar sau cercetător științific gradul I pot proveni și din partea unor personalități din domeniul respectiv din România, exterioare instituției de învățământ superior al cărei post este scos la concurs **( art. 16 din M-C).**

**Art.17** (1) Dosarul de concurs este constituit în variantă fizică și în variantă electronică, cu numerotarea paginilor de către candidat și se depune la Secretariatul Rectoratului U.M.F. “Carol Davila” din București (specificat și pe pagina de web a concursului) direct sau prin intermediul serviciilor poștale sau de curierat care permit confirmarea primirii. Dosarul fizic va conține documentele prevăzute la art.13 , alin (1), lit. a-n, cu precizarea că lucrările menționate în Lista de lucrări va fi transmisă doar in format electronic.

(2) Dosarul de concurs este transmis membrilor comisiei de concurs începând cu data încheierii procesului de depunere a dosarelor de concurs dar nu mai târziu de 5 zile lucrătoare înaintea desfășurării primei probe a concursului ***(art. 17 din M-C).***

(3) Candidatul își asumă prin declarație pe proprie răspundere faptul că dosarul electronic este identic cu dosarul fizic.

**Art.18** (1) Pentru obținerea avizului compartimentului juridic al instituției de învățământ superior, fiecare dosar trebuie să cuprindă rezoluția cu privire la verificarea informațiilor din Fișa de verificare a îndeplinirii standardelor minimale pentru participarea la concursul de ocupare a posturilor didactice în cadrul U.M.F. ”Carol Davila” din București prevăzută la art. 13 alin. (1) lit. e). Această rezoluție este stabilită de către o comisie sau un consiliu științific numit(ă) prin decizie a rectorului, la propunerea consiliului de administrație.

(2) Îndeplinirea de către un candidat a condițiilor legale de prezentare la concurs este certificată prin avizul compartimentului juridic al instituției de învățământ superior, în baza rezoluției de la alin. (1) și a altor documente necesare înscrierii la concurs.

(3) Avizul este comunicat candidatului, la Avizierul Rectoratului U.M.F. “Carol Davila” din București, în maximum 48 de ore de la emiterea sa, dar cu minimum 5 zile lucrătoare înaintea desfășurării primei probe a concursului." ***(art. 18 din M.C.).***

(4) Certificarea îndeplinirii condițiilor legale de prezentare la concurs, inclusiv îndeplinirea criteriilor minimale (analizate de către comisia de concurs), dă dreptul candidatului să participe la probele concursului, conform planificării afișate la avizierul Rectoratului/Decanatelor Facultăților U.M.F. “Carol Davila” din București și pe pagina web a U.M.F. “Carol Davila” din București.

**Art. 19** (1) Stabilirea componenței comisiei de concurs se face după publicarea anunțului de scoatere la concurs a postului, pentru fiecare post scos la concurs.

(2) Consiliul Departamentului sau al Școlii Doctorale în structura căruia se află postul face propuneri pentru componența nominală a comisiei de concurs, pe care o înaintează Decanului Facultății.

(3) Componența comisiei de concurs este propusă de Decanul Facultății pe baza propunerilor prevăzute la alin. (2) și este avizată de Consiliul Facultății/Școlii Doctorale.

(4) Componența nominală a comisiilor de concurs însoțită de avizul Consiliului Facultății/Școlii doctorale este transmisă Senatului U.M.F. “Carol Davila” din București și supusă aprobării acestuia.

(5) În urma aprobării de către Senatul U.M.F. “Carol Davila” din București, comisiile de concurs sunt numite prin Decizia Rectorului U.M.F. “Carol Davila” din București.

(6) În vederea stabilirii componenței comisiilor de soluționare a contestațiilor se parcurge aceeași procedură ca la stabilirea componenței comisiei de concurs.

(7) Membrii comisiei de concurs nu pot face parte din comisia de soluționare a contestațiilor.

(8) În urma aprobării de către senatul universitar, comisia de soluționare a contestațiilor este numită prin decizie a rectorului.

(8’) Nu se admit contestații înainte de comunicarea rezultatului final al concursului.

(9) In termen de 2 zile lucrătoare de la emiterea Deciziei Rectorului, aceasta (decizia) este transmisă MEN, iar componența nominală a comisiilor de concurs este publicată pe pagina web a U.M.F. “Carol Davila” din București.

(10) În cazul posturilor de conferențiar universitar, profesor universitar, CS gr. II și gr. I componența comisiilor este publicată în Monitorul Oficial al României, partea a III-a. În cazul posturilor din învățământul superior din sistemul Apărării Naționale, Ordine Publică și Securitate Națională, Decizia Rectorului U.M.F. “Carol Davila” din București este transmisă și structurilor cu atribuții în domeniu ***(art. 22 din M-C).***

**Art. 20** (1) Comisiile de concurs sunt formate din 5 membri, incluzând președintele acestora, specialiști în domeniul postului scos la concurs sau din domenii apropiate.

(2) Membrii comisiei de concurs pot fi din cadrul sau din afara U.M.F. “Carol din Davila” București, din țară sau din străinătate.

(3) Pentru ocuparea unui post de conferențiar universitar, profesor universitar, cercetător științific gradul I sau cercetător științific gradul II, cel puțin 3 membri ai comisiei trebuie să fie din afara U.M.F. “Carol Davila” din București, din țară sau din străinătate.

(4) Membrii Comisiei de concurs trebuie să aibă un titlu didactic sau de cercetare superior sau cel puțin egal cu cel al postului scos la concurs iar pentru membrii din străinătate să îndeplinească standardele U.M.F. “Carol Davila” din București corespunzătoare postului scos la concurs, prevăzute în actuala Metodologie proprie.

(5) În scopul exclusiv al participării în comisia de concurs, echivalarea titlurilor didactice sau de cercetare ale membrilor din străinătate cu titluri didactice ori de cercetare din țară se face prin aprobarea de către Senatul U.M.F. “Carol Davila” din București a componenței nominale a comisiei.

(6) Componența comisiei de concurs poate include cel puțin un membru supleant; desemnarea se va face după aceeași procedură ca și pentru membrii titulari.

(7) În cazulindisponibilității participării unui membru titular la lucrările Comisiei, acesta va fi înlocuit de membrul supleant.

(8) Lucrările Comisiei de concurs sunt conduse de Președintele comisiei.

(9) Președintele comisiei de concurs poate fi:

- directorul departamentului sau conducătorul şcolii doctorale în care se regăseşte postul;

- decanul sau prodecanul facultăţii în care se regăseşte postul;

- un cadru didactic titular în universitate specialist în domeniul postului sau într-un domeniu apropiat, delegat în acest scop prin votul consiliului departamentului, respectiv al consiliului facultății, care organizează concursul. (art. 23, alin. 10 din M-C)

(91) În situațiile excepționale în care președintele comisiei de concurs nu își poate îndeplini această atribuție, Decanul sau un Prodecan desemnat de către Decan poate prelua atribuțiile președintelui.

(10) Deciziile comisiei de concurs sunt luate prin votul secret al membrilor acesteia; o decizie a comisiei este validă dacă a întrunit votul a cel puțin 3 membri ai comisiei ***(art. 23 din M-C).***

**Art. 21** (1) Concursurile se derulează în cel mult 45 zile de la încheierea perioadei de înscriere.

(2) Concursul constă în evaluarea activității științifice și a calității didactice a candidaților pentru posturile didactice.

(3) Comisia de concurs evaluează candidatul din perspectiva următoarelor aspecte:

a) relevanța și impactul rezultatelor științifice ale candidatului;

b) capacitatea candidatului de a îndruma studenți sau tineri cercetători;

c) competențele didactice ale candidatului;

d) capacitatea candidatului de a transfera cunoștințele și rezultatele sale către mediul economic sau social ori de a populariza propriile rezultate științifice;

e) capacitatea candidatului de a lucra în echipă și eficiența colaborărilor științifice ale acestuia, în funcție de specificul domeniului candidatului;

f) capacitatea candidatului de a conduce proiecte de cercetare-dezvoltare;

g) experiența profesională a candidatului în alte instituții decât instituția organizatoare de concurs.

(4) Comisia de concurs are obligația de a verifica și constata îndeplinirea de către candidat a standardelor minimale naționale.

(5) Pentru fiecare post, comisia de concurs decide ierarhia candidaților și nominalizează drept câștigător al concursului, candidatul care a întrunit cele mai bune rezultate.

(6) La finele concursului, președintele comisiei întocmește un Raport asupra concursului, pe baza referatelor de apreciere redactate de fiecare membru al comisiei de concurs și cu respectarea ierarhiei candidaților decisă de comisie.

(7) Raportul asupra concursului este aprobat prin Decizie a comisiei de concurs și este semnat de fiecare membru al comisiei de concurs și de către președintele acesteia.

(8) Consiliul Facultății analizează respectarea procedurilor stabilite prin Metodologia proprie a U.M.F. “Carol Davila” din București și acordă sau nu avizul său Raportului asupra concursului. Ierarhia candidaților stabilită de comisia de concurs nu poate fi modificată de Consiliul Facultății.

(9) Senatul universitar analizează respectarea procedurilor stabilite prin Metodologia proprie a U.M.F. “Carol Davila” din București și aprobă sau nu Raportul asupra concursului. Ierarhia candidaților stabilită de Comisia de concurs nu poate fi modificată de Senatul U.M.F. “Carol Davila” din București.

(10) Rezultatele concursului se publică pe pagina web a Concursului în termen de 2 zile lucrătoare de la finalizarea concursului ***(art. 20 și 24 din M-C).***

**Art. 22** (1) Numirea pe post și acordarea titlului universitar aferent de către U.M.F. “Carol Davila” din București, în urma validării concursului de către Senat, se face prin Decizia Rectorului și intră în vigoare începând cu semestrul următor desfășurării concursului.

(2) Pentru posturile didactice, Decizia de numire și de acordare a titlului universitar aferent de către U.M.F. “Carol Davila” din București împreună cu Raportul de concurs se trimite MENși CNATDCU în termen de 2 zile lucrătoare de la emiterea deciziei de numire.

(3) Numirile pentru posturile de învățământ superior din sistemul de apărare, ordine publică și securitate naționala se fac potrivit reglementărilor specifice, cu respectarea prevederilor Legii nr. 1/2011 ***(art. 25 din M-C).***

**Art. 23** (1) Pentru posturile de cercetare se aplică prevederile Legii nr. 319/2003, prin excepție de la art. 23 alin. (1) și art. 24 alin. (1) din Metodologia – cadru de concurs pentru ocuparea posturilor didactice și de cercetare vacante din învățământul superior, publicată în Monitorul Oficial al României nr. 371/26.05.2011, partea I.

(2) În U.M.F. “Carol Davila” București, în vederea desfășurării concursurilor pentru posturile de cercetare, atribuțiile prevăzute de Legea nr. 319/2003 se îndeplinesc astfel:

1. cele prevăzute pentru Consiliul științific al unității de cercetare, de către Consiliile Facultăților din U.M.F. “Carol Davila” din București;
2. cele prevăzute pentru Consiliul de administrație al instituției de cercetare, de către Senatul U.M.F. “Carol Davila” din București;
3. cele prevăzute pentru secretarul științific sau directorul științific al unității de cercetare, de către Directorul Departamentului/Conducătorul Școlii Doctorale a U.M.F. “Carol Davila” din București, Decan sau Prodecan ***(art. 26 din M-C).***

**Art. 24** În cazul în care postul scos la concurs nu a fost ocupat, concursul poate fi reluat, cu respectarea integrală a procedurii de concurs prevăzută în Metodologia proprie a U.M.F. “Carol Davila” din București ***(art. 27 din M-C).***

**Art. 25** Rectoratul U.M.F. “Carol Davila” din București întocmește anual, până cel târziu la data de 1 septembrie, un Raport anual cu privire la organizarea, desfășurarea și finalizarea concursurilor pentru ocuparea posturilor didactice și de cercetare în U.M.F. “Carol Davila” din București. Raportul este trimis pentru notificare MEN și CNATDCU ***(art. 29 alin (1) din M-C).***

**Anexa I**

**A. Criteriile minimale pentru înscrierea la concursul de ocupare a posturilor didactice în UMF “Carol Davila“ din București**

**1**. **Pentru postul de Asistent universitar pe perioadă nedeterminată pentru toate facultățile universității**:

(1) Titlul de medic/medic dentist/farmacist rezident în specialitatea postului pentru care concurează pentru disciplinele clinice cu corespondent în rețeaua M.S., justificat prin adeverința doveditoare sau Diploma de finalizare a studiilor universitare de licență (pentru disciplinele preclinice sau fără corespondent în rețeaua M.S.)\*.

(2) Titlul de Doctor în medicină/ medicină dentară/farmacie sau altă specialitate în funcție de specificul postului pentru care concurează.

(3) Dovada competenței lingvistice într-o limbă de circulație internațională (engleză, franceză) = atestatul de competență lingvistică valabil în limita a 2 ani în raport cu data înscrierii la concurs și eliberat de Disciplina de Limbi Moderne a U.M.F. “Carol Davila” din București sau Certificatul TOEFL, JELTS, DALF valabil la data înscrierii.

**\*** “În învățământul superior medical, candidații la concursul pentru ocuparea postului de asistent universitar trebuie să aibă cel puțin titlul de medic rezident. Fac excepție posturile de la disciplinele care nu au corespondent în rețeaua Ministerului Sănătății și cele din disciplinele preclinice“(***Art. 301, alin. (8) din Legea nr. 1/2011 și art. 11, alin. (6) din Hotărârea de Guvern nr. 457/2011 privind aprobarea Metodologiei – cadru de concurs pentru ocuparea posturilor didactice și de cercetare vacante din învățământul superior, publicată în Monitorul Oficial al României nr. 371/26.05.2011, partea I,*** *modificată și completată prin HG nr. 883/2018 publicată în Monitorul Oficial al României nr. 967 din 15 noiembrie 2018****).***

**2**. **Pentru postul de Șef de lucrări pe perioadă nedeterminată pentru toate facultățile universității**:

(1) Titlul de Doctor (în Medicină/Medicină dentară/Farmacie sau altă specialitate, în funcție de specificul postului pentru care concurează).

(2) Titlul de medic/medic dentist/farmacist specialist în specialitățile care au corespondent în rețeaua MS (pentru disciplinele clinice).

(3) Dovada competenței lingvistice într-o limbă de circulație internațională (engleză, franceză) = atestatul de competență lingvistică valabil în limita a 2 ani în raport cu data înscrierii la concurs și eliberat de Disciplina de Limbi Moderne a U.M.F. “Carol Davila” din București sau Certificatul TOEFL, JELTS, DALF valabil la data înscrierii.

(4) **A**. Minim 5 lucrări publicate în extenso în ultimii 5 ani în reviste indexateBDI sau în reviste internaționale cu IF, din care minimum 2 ca autor principal.

(Echivalare: 1 articol publicat în reviste cu IF = 4 articole publicate în reviste naționale indexate BDI).

**SAU**

**B.** Calitatea de deținător a cel puțin 1 brevet de invenție/inovație, atestat de OSIM sau alt organism recunoscut de certificare a proprietății intelectuale/industriale.

**3**. **Pentru posturile de Conferențiar universitar și Profesor universitar pe perioadă nedeterminată în cadrul Facultății de Medicină, Facultății de Farmacie, Facultății de Moașe și Asistență Medicală:**

**3.1. Conferențiar Universitar pe perioadă nedeterminată pentru Facultatea de Medicină~~,~~ Facultatea de Farmacie, Facultatea de Moașe și Asistență Medicală**

(1) Titlul de doctor (în Medicină/Farmacie sau altă specialitate, în funcție de specificul postului pentru care concurează);

(2) Titlul de medic/ farmacist specialist în specialitățile care au corespondent în rețeaua M.S;

(3) Dovada competenței lingvistice într-o limbă de circulație internațională (engleză, franceză) = atestatul de competență lingvistică valabil în limita a 2 ani în raport cu data înscrierii la concurs și eliberat de Disciplina de Limbi Moderne a U.M.F. “Carol Davila” din București sau Certificatul TOEFL, JELTS, DALF valabil la data înscrierii;

(4) Îndeplinirea standardelor minimale necesare și obligatorii prevăzute în Ordinul MENCS nr. 6129/20.12.2016 și anume:

(a) 6 articole publicate in extenso în reviste cotate ISI Thomson Reuters în calitate de autor principal;

(b) 3 articole publicate in extenso în reviste cotate ISI Thomson Reuters în calitate de coautor;

(c) Factor cumulat de impact autor principal (FCIAP) = 6;

(5) Index HIRSCH 4

**3.2 Profesor Universitar pe perioadă nedeterminată în cadrul Facultății de Medicină, Facultății de Farmacie Facultății de Moașe și Asistență Medicală**

(1) Titlul de doctor (în Medicină/Farmacie sau altă specialitate, în funcție de specificul postului pentru care candidează);

(2) Titlul de medic/farmacist primar în specialitățile care au corespondent în rețeaua M.S;

(3) Dovada competenței lingvistice într-o limbă de circulație internațională (engleză, franceză) = atestatul de competență lingvistică valabil în limita a 2 ani în raport cu data înscrierii la concurs și eliberat de Disciplina de Limbi Moderne a U.M.F. “Carol Davila” din București sau Certificatul TOEFL, JELTS, DALF valabil la data înscrierii;

(4) Deținerea calității de conducător de doctorat (art.301. alin. (5) lit. d, Legea 1/2011).

(5) Îndeplinirea standardelor minimale necesare și obligatorii prevăzute în Ordinul MENCS nr. 6129/20.12.2016 și anume:

(a) Minim 10 articole publicate in extenso în reviste cotate ISI Thomson Reuters în calitate de autor principal;

(b) Minim 5 articole publicate in extenso în reviste cotate ISI Thomson Reuters în calitate de coautor;

(c) Factor cumulat de impact autor principal (FCIAP) = 10;

(6) Index HIRSCH 6.

**Notă** **asupra metodei de calcul** pentru posturile de Conferențiar Universitar și Profesor Universitar, pe perioadă nedeterminată din cadrul Facultății de Medicină și Facultății de Farmacie:

1. Va fi luat în considerare Indexul Hirsch calculat utilizând ISI Web of Science, Core Collection, Thomson Reuters, pentru întreaga carieră a candidatului („all years”);
2. O revistă cotată ISI este o revistă pentru care Thomson Reuters calculează și publică factorul de impact în „Journal Citation Reports”;
3. Autorul sau autorii principali ai unei publicații se consideră a fi oricare dintre următorii:
   1. Primul autor
   2. Autorul corespondent
   3. Alți autori, a căror contribuție este indicată explicit în cadrul publicației a fi egală cu contribuția primului autor sau a autorului corespondent
   4. Ultimul autor
4. Factorul cumulat de impact va fi calculat pentru articolele la care candidatul este autor principal (FCIAP). FCIAP = suma factorilor de impact ai articolelor publicate de autor în calitate de autor principal în reviste cotate ISI;
5. În analiză vor fi incluse articole originale și reviews. În cazul publicațiilor în reviste cu factor de impact mai mare decât 3, pot fi luate în considerare și alte tipuri de publicații in extenso (nu rezumate).

**4. Pentru posturile de Conferențiar universitar și Profesor universitar pe perioadă nedeterminată în cadrul Facultății de Medicină Dentară:**

**4.1. Conferențiar Universitar pe perioadă nedeterminată în cadrul Facultății de Medicină Dentară**

(1) Titlul de doctor (Medicină dentară sau altă specialitate, în funcție de specificul postului pentru care concurează).

(2) Titlul de medic/medic dentist specialist în specialitățile care au corespondent în rețeaua M.S.

(3) Dovada competenței lingvistice într-o limbă de circulație internațională (engleză, franceză) = atestatul de competență lingvistică valabil în limita a 2 ani în raport cu data înscrierii la concurs și eliberat de Disciplina de Limbi Moderne a U.M.F. “Carol Davila” din București sau Certificatul TOEFL, JELTS, DALF valabil la data înscrierii.

(4) Îndeplinirea standardelor minimale necesare și obligatorii prevăzute în Ordinul MENCS 6129/20.12.2016 și anume:

(a) minim 5 articole ISI in extenso în domeniul postului pentru care candidează, respectiv în reviste medico-dentare sau medicale cu factor de impact minim de 0,3, în calitate de autor principal, publicate de la ultima promovare sau, pentru cei care nu provin din învățământul superior, în ultimii 5 ani;

(b) minim 10 articole BDI in extenso în calitate de autor principal sau autor corespondent, în domeniul postului pentru care candidează, respectiv în reviste medico-dentare sau medicale, publicate de la ultima promovare sau, pentru cei care nu provin din învățământul superior, în ultimii 5 ani;

(c) se pot echivala articolele ISI, altele decât cele 5 menționate anterior, astfel: 1 articol ISI = 3 articole în reviste medico-dentare sau medicale indexate BDI dar nu și invers!

(d) Articolele ISI echivalate cu 3 articole BDI nu mai pot fi punctate și ca articole ISI

**4.2. Profesor Universitar pe perioadă nedeterminată în cadrul Facultății de Medicină Dentară**

(1) Titlul de doctor în Medicină Dentară sau altă specialitate, în funcție de specificul postului pentru care candidează.

(2) Titlul de medic/medic dentist primar în specialitățile care au corespondent în rețeaua M.S.

(3) Dovada competenței lingvistice într-o limbă de circulație internațională (engleză, franceză) = atestatul de competență lingvistică valabil în limita a 2 ani în raport cu data înscrierii la concurs și eliberat de Disciplina de Limbi Moderne a U.M.F. “Carol Davila” din București sau Certificatul TOEFL, JELTS, DALF valabil la data înscrierii.

(4) Deținerea calității de conducător de doctorat (art.301. alin. (5) lit. d, Legea 1/2011).

(5) Îndeplinirea standardelor minimale necesare și obligatorii prevăzute în Ordinul MENCS 6129 /20.12.2016 și anume:

(a) minim 8 articole ISI in extenso în domeniul postului pentru care candidează, respectiv în reviste medico-dentare sau medicale cu factor de impact minim de 0,3, în calitate de autor principal, publicate de la ultima promovare sau, pentru cei care nu provin din învățământul superior, în ultimii 5 ani;

(b) minim 20 articole BDI in extenso în calitate de autor principal sau autor corespondent, în domeniul postului pentru care candidează, respectiv în reviste medico-dentare sau medicale, publicate de la ultima promovare sau, pentru cei care nu provin din învățământul superior, în ultimii 5 ani;

(c) se pot echivala articolele ISI, altele decât cele 8 menționate anterior, astfel: 1 articol ISI = 3 articole în reviste medico-dentare sau medicale indexate BDI, dar nu și invers!

(d) Articolele ISI echivalate cu 3 articole BDI nu mai pot fi punctate și ca articole ISI

Notă: Autorul sau autorii principali ai unei publicații se consideră a fi oricare dintre următorii:

1. Primul autor
2. Autorul corespondent
3. Alți autori, a căror contribuție este indicată explicit în cadrul publicației a fi egală cu contribuția primului autor sau a autorului corespondent
4. Ultimul autor

Pentru înscrierea la concursul de ocupare a posturilor didactice la disciplinele Limbi Moderne, Educație Fizică și Sport și Istoria Medicinei, criteriile minimale sunt specifice.

**B.** **Desfășurarea Concursurilor de ocupare a posturilor didactice în U.M.F. “Carol Davila” din București și criteriile de evaluare specifice**

I. Pentru postul de **asistent universitar** pe perioadă nedeterminată **pentru toate facultățile universității**:

1. **Proba scrisă**, cu durata de 3 ore, din tematica pe specialități (medicale, chirurgicale, de medicină dentară, farmaceutice), anunțată împreună cu bibliografia recomandată – cu cel puțin 60 de zile înaintea desfășurării concursului prin afișare pe site-ul U.M.F. “Carol Davila” din București. Pentru disciplinele preclinice sau fără corespondent în rețeaua M.S., tematica și bibliografia vor fi redactate la nivelul Disciplinei și – după avizarea de către Decanatul Facultății – vor fi publicate în aceleași condiții de timp la sediul Disciplinelor și pe site-ul U.M.F. “Carol Davila” din București.

Tipul probei: redacțional, cu 10 subiecte formulate de Comisiile de concurs din tematica anunțată. Notarea este de la 1 la 10, pe baza unui barem redactat de Comisiile de concurs pentru fiecare subiect și afișat după încheierea probei scrise.

Media minimă de promovare: 7.

2. **Proba clinică** - pe baza tematicii și a regulamentului de concurs alMinisterului Sănătății pentru examenul de medic specialist în specialitatea pentru care concurează.

- pentru disciplinele preclinice, proba clinică va fi reprezentată de o probă specifică disciplinei de concurs.

Media minimă de promovare: 7.

3. **Proba didactică** – expunerea fizic sau on-line în 15-20 minute a unui subiect formulat de comisie din tematica de concurs și anunțată candidatului cu 48 de ore înaintea desfășurării probei.

Media minimă de promovare: 7.

\*Data, ora și locul de susținere pentru proba didactică se vor afișa pe pagina de web a U.M.F. “Carol Davila” din București.

Nota finală va fi media aritmetică a probelor 1-3.

II. Pentru posturile de **șef de lucrări** pe perioadă nedeterminată **pentru toate facultățile universității**:

**1.Proba didactică**: expunerea fizic sau on-line în 20-30 minute a unui subiect formulat de comisie din tematica de concurs și anunțată candidatului cu 48 de ore înaintea desfășurării probei.

Notare: calificativ admis/respins.

\*Data, ora și locul de susținere pentru proba didactică se vor afișa pe pagina de web a U.M.F. “Carol Davila” din București.

**2. Prelegerea publică** - prezentarea de către candidat, fizic sau online, a principalelor rezultate obținute, a perspectivelor și obiectivelor de dezvoltare proprie în domeniul didactic și de cercetare (prezentare publică, de minimum 45 de minute, incluzând și răspunsuri la întrebările Comisiei sau ale membrilor comunității științifice care participa la prezentare).

Notare: calificativ admis/respins.

Data, ora şi locul de susținere pentru susținerea publică a propunerii de dezvoltare a carierei didactice şi de cercetare se vor afișa pe pagina de web a U.M.F. “Carol Davila” din București.

III. Pentru posturile de **conferențiar universitar** și **profesor universitar** pe perioada

nedeterminată:

**1.Proba didactică** pentru candidații care provin din afara învățământului universitar: expunerea fizic sau on-line în 20-30 minute a unui subiect formulat de comisie din tematica de concurs și anunțată candidatului cu 48 de ore înaintea desfășurării probei.

Notare: calificativ admis/respins.

\*Data, ora și locul de susținere pentru proba didactică (pentru candidații care provin din afara învățământului universitar) se vor afișa pe pagina de web a U.M.F. “Carol Davila” din București.

**2. Prelegerea publică** - prezentarea de către candidat, fizic sau online, a principalelor rezultate obținute, a perspectivelor și obiectivelor de dezvoltare proprie în domeniul didactic şi de cercetare (prezentare publică, de minimum 45 de minute, incluzând și răspunsuri la întrebările Comisiei sau ale membrilor comunității științifice care participa la prezentare).

Notare: calificativ admis/respins.

\* Data, ora și locul de susținere pentru prelegerea publică a propunerii de dezvoltare a carierei didactice și de cercetare se vor afișa pe pagina de web a U.M.F. “Carol Davila” din București.

**Dispoziții finale:**

**1. Articolele din cadrul standardelor minimale și obligatorii trebuie să fie publicate, nu în curs de publicare (nu se acceptă adeverințe).**

**2. Înregistrarea neautorizată audio și/sau video a probelor de concurs este interzisă.**

**3. Pentru posturile didactice de Șef Lucrări, Conferențiar și Profesor universitar pe perioadă nedeterminată, proba didactică este obligatorie pentru candidații care provin de la o materie/disciplină de studiu diferită, alta decât cea a postului scos la concurs.**

**Anexa II**

A. – Fișa de verificare a îndeplinirii standardelor minimale pentru participarea la concursul de ocupare a posturilor didactice în cadrul U.M.F. ”Carol Davila” din București.

B – Fișa de autoevaluare a candidatului și evaluare de către comisiile de concurs pentru ocuparea posturilor didactice în cadrul U.M.F. ”Carol Davila” din București.